b'\n_START_ARTICLE_\nManuel de Falla\n_START_SECTION_\nBakgrunn\n_START_PARAGRAPH_\nFalla ble f\xc3\xb8dt i C\xc3\xa1diz. Moren var hans f\xc3\xb8rste musikkl\xc3\xa6rer, men i en alder av ni \xc3\xa5r ble han introdusert for sin f\xc3\xb8rste klaverl\xc3\xa6rer. Fra de sene 1890-\xc3\xa5rene studerte han klaver i Madrid under Jos\xc3\xa9 Trag\xc3\xb3 og komposisjon under Felipe Pedrell. I 1899 ble han tildelt f\xc3\xb8rstepremien ved en klaverkonkurranse p\xc3\xa5 sin musikkskole. Fra den tid begynte han \xc3\xa5 bli kalt ved sitt etternavn, de Falla, som han ble kjent for.\n_START_SECTION_\nMusiker\n_START_PARAGRAPH_\nGjennom Felipe Pedrell ble de Falla interessert i opprinnelig spansk musikk, is\xc3\xa6r i andalusisk flamenco. Innflytelse fra den opprinnelige spanske musikk kan f\xc3\xb8les i mange av hans verker. Blant hans tidlige komposisjoner er det noen zarzuelaer, men hans f\xc3\xb8rste viktige verk er operaen i \xc3\xa9n akt, La Vida Breve, som han skrev i 1905 og som f\xc3\xb8rst hadde premiere i 1913._NEWLINE_De Falla bodde i \xc3\xa5rene 1907 til 1914 i Paris, hvor han m\xc3\xb8tte noen komponister som fikk en innflytelse p\xc3\xa5 hans skrivem\xc3\xa5te. Av disse var blant annet impresjonistene Maurice Ravel, Claude Debussy og Paul Dukas. Han skrev imidlertid ikke meget mer f\xc3\xb8r han vendte tilbake til Madrid i begynnelsen av f\xc3\xb8rste verdenskrig. I denne periode ble hans mest kjente verker til._NEWLINE_De Falla pr\xc3\xb8vde \xc3\xa5 stoppe mordet p\xc3\xa5 sin beste venn, poeten Federico Garc\xc3\xada Lorca i 1936, men det lyktes ham ikke. Etter Francisco Francos seier i den spanske borgerkrigen forlot Falla Spania og flyttet til Argentina. Etter dette skrev han ikke mer musikk. Han d\xc3\xb8de i Alta Gracia i provinsen C\xc3\xb3rdoba i Argentina. I 1947 ble levningene av ham brakt til Spania og lagt i katedralen i C\xc3\xa1diz.'